da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da en da da da da da da da da en da da da da et da da da da da da da da da da da da da da da is da en da da sv da da fr en da de da da de fr da de nl da da da en da da da da da fr ceb en nl ceb fr de da da
Trin for trin-video: Hæklede vatrondeller | ISABELLAS
Ønsker du at se dette indhold skal du acceptere øvrige cookies.
af Thea Lind Thomsen 13.06.2019
De fleste bruger mange vatrondeller hver dag, og det er en stor belastning for miljøet. I stedet kan du hækle søde, genanvendelige rondeller, som du kan vaske og bruge igen og igen. Vi viser dig, hvordan du gør - trin for trin.
Klassiske vatrondeller bliver af mange brugt i stor stil, men det er et enormt spild, for produktionen af dem forurener miljøet. Samtidig smides rigtig mange af dem i toilettet, og det er hverken godt for vores afløb eller vandløb.
Derfor er det en god idé at tænke i mere miljøvenlige alternativer. Har du en rest bomuldsgarn, kan du trylle den om til en hæklet rondel, som du kan bruge til at fjerne makeup og snavs fra ansigtet med – igen og igen. Blot du vasker den en gang imellem.
Selvom du ikke er meget øvet i at hækle, kan du roligt kaste dig ud i dette lille hækleprojekt. For det er både nemt og hurtigt, når du først har fundet fidusen. Efter lidt øvelse kan du snildt nå at hækle nogle stykker i løbet af en aften. Lav en god, stor stak, du kan have liggende på badeværelset.
Ønsker du at se dette indhold skal du acceptere øvrige cookies.
Det skal du bruge til hæklede vatrondeller:
1 nøgle bomuldsgarn (1 nøgle rækker til fem-seks rondeller)
1 hæklenål i størrelse 4.0 mm
1 nål til at hæfte med
TIP: Det er en god idé at vaske de hæklede rondeller, inden du bruger dem.
Hækleordbog: Lær at finde rundt i forkortelserne
Sådan hækler du en vatrondel:
Lav 1 magisk ring.
Hækl 8 fm i den magiske ring, og afslut med 1 km.
Lav nu 1 puff-maske i hver maske fra forrige runde, hvor du slår garnet om nålen tre gange, så du ender med at have 7 løkker på nålen. Træk garnet igennem de 7 løkker. Slå garnet omkring nålen, og træk det igennem den ene maske, der er tilbage på nålen. Fortsæt runden ud, og afslut med 1 km.
Lav nu 1 puff-maske i første mellemrum og 2 i næste. Fortsæt skiftevis runden ud, og afslut med 1 km.
Lav 2 puff-masker i første mellemrum og 1 i næste. Fortsæt skiftevis runden ud, og afslut med 1 km.
Lav 1 lm, og hækl fm i alle masker fra forrige runde. Hækl i alt 2 runder som denne.
Afslut med 1 km, når du er nået hele vejen rundt. Klip garnet, og træk det igennem løkken.
Hæft de 2 ender med en nål.
TIP: Hækl så løst som muligt, da det gør det nemmere at manøvrere.
Video: Lær at hækle en magisk ring
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik